    Nígbà tí ó ṣe, mo ń Ẹlẹ́gbára tí ó yọ lọ́kàn-án-kán, ó ba ni lẹ́rù gidigidi. Ó gbé àpò ńlá kan kọ́ èjìká, ó sì kó kùmọ̀ púpọ̀ lọ́wọ́. Irun orí rẹ̀ gun, ó dúdú, ó sì kun fún ípàǹtí, òṣù kan tí ó wà láàrin orí náà gùn, o sì ń kàn án ní ìdí bí o ti ń rìn lọ. Mo rí ogunlọgọ̀ àdó àti àákàrè igba tí ó tó mọ́ra láti ìbàdí títí o fi dé ẹsẹ̀ koko, mo sì rí eyín rẹ̀ tí ó dàbí eyín kìnìhún, bẹ́ẹ̀ ni iwin burúkú yìí ń wo ọ̀tún tí o ń wo òsì tí ó ń wá wa kiri, nítorí ó ti gbóòórùn wa.
    Nigba ti o se, mo n Elegbara ti o yo lokan-an-kan, o ba ni leru gidigidi. O gbe apo nla kan ko ejika, o si ko kumo pupo lowo. Irun ori re gun, o dudu, o si kun fun ipanti, osu kan ti o wa laarin ori naa gun, o si n kan an ni idi bi o ti n rin lo. Mo ri ogunlogo ado ati aakare igba ti o to mora lati ibadi titi o fi de ese koko, mo si ri eyin re ti o dabi eyin kinihun, bee ni iwin buruku yii n wo otun ti o n wo osi ti o n wa wa kiri, nitori o ti gbooorun wa.